open-index/open-wikipedia-markdown huggingface dataset:
Jumalan rakkauden ilmestys

**Jumalan rakkauden ilmestys** () on keskiaikaisen englantilaisen anakoreetin Juliana Norwichlaisen kirjoittama teos 1300-luvulta.

Teoksen synty sijoittuu ajallisesti mustan surman jälkeiseen aikaan. Kirja on kirjoitettu sarjasta näkyjä, jotka kirjoittaja koki sairasvuoteella vuonna 1373. Niiden sisältönä oli Jumalan rakkaus ihmiskuntaa kohtaan, joka osoitetaan monesta eri näkökulmasta. Kirjoittaja jakaa ne viiteentoista näkyyn, ja myöhemmässä kuudennessatoista näyssä Jumala vakuuttaa Julianalle, että ne ovat aitoja. Sairasvuoteelta päästyään Juliana kirjoitti saamansa näyt muistiin. Tämä kirjoitus tunnetaan niin sanotun "lyhyemmän tekstin" nimellä. Juliana kirjoitti noin vuoden 1393 tienoilla ilmestyksistä toisen pidemmän version, jossa hän lisäksi pohtii ilmestysten merkitystä. Kirjoittaja kykenee ilmaisemaan selvällä ja yksinkertaisella kansankielellä mutkikkaita ja syvällisiä teologisia ajatuskulkuja. Hänen kirjoituksensa kuvastaa myös perehtymistä teologiaan. Keskeisiä kysymyksiä on Julianaa askarruttava pahan ongelma. Ilmestysten "lyhyt teksti" on säilynyt vain yhdessä 1400-luvulta olevassa käsikirjoituksessa, ja pidemmästä versiosta on säilynyt kolme toisistaan poikkeavaa versiota. Näistä on laadittu kaksi eri tekstikriittistä editiota: *A Revelation of Love* ja *Showings*.

## Suomenkieliset laitokset
* *Jumalan rakkauden ilmestys* (*A Revelation of Love*), suomennos, johdanto ja selitykset Paavo Rissanen. Helsinki: Kirjaneliö 1985 . – 2. p. Kirjapaja 2014 
* *Mystiset rakkauden ilmestykset* (*The Showings of Julian of Norwich*), suom. Tuikku Ljungberg. Delfiini Kirjat, Helsinki 2011. 
* Monica Furlong (toim.): *Äiti Juliana opettaa* (*The Wisdom of Julian of Norwich*, pohjautuu alkuteokseen *A Revelation of Love*). Suom. Paavo Rissanen, Kirjaneliö 1997. 

## Lähteet

## Aiheesta muualla

* Revelations of Divine Love Christian Classics Ethereal Library 
* Revelations of Divine Love Project Gutenberg 
* Revelations of Divine Love LibriVox-äänikirja
Trieux-luokka

**Trieux-luokka** oli Ranskan merivoimien viiden maihinnousualuksen (, LST) muodostama alusluokka. 

Alusluokan suunnittelu perustui Yhdysvaltain laivastolta hankittuihin panssarivaunujen kuljetusaluksiin (LST). Aluksilla oli ulkoisissa taaveteissa kansirakenteiden sivuilla neljä LCVP-maihinnousualusta. Niillä oli kiinteät majoitustilat enintään 329 sotilaalle, minkä lisäksi oli mahdollista kuljettaa 320 sotilasta lyhyitä matkoja. Logistisesti alukset kykenivät kuljettamaan 1&nbsp;000 tonnia rahtia, 400 tonnia makeaa vettä ja 270 tonnia dieseliä. Aluksille oli asennettu MacGregor-tyyppiset rampit.

1960-luvun lopulla ja 1970-luvun alussa *Blavet* ja *Trieux* varustettiin kahden Alouette-helikopterin hangaareilla, jotka sijoitettiin heti komentosillan etupuolelle. Alukset sijoitettiin siirtomaihin huoltoaluksiksi. *Blavet* oli Ranskan Polynesiassa Tyynellämerellä, mistä aluksen vapautti Chamois-luokan alukset. *Bidassoa* oli maihinnoususodankäynnin koulutuskeskuksessa Lorientissa.

## Alukset

## Lähteet
*

### Viitteet
Esengulyn piirikunta

**Esengulyn piirikunta** () on hallintoalue Balkanin maakunnassa Turkmenistanissa. Sen keskus on Esengulyn kaupunki. Vuoden 2022 väestönlaskennan mukaan piirikunnassa oli 45&nbsp;436 asukasta.

Piirikunta sijaitsee Kaspianmeren rantatasangolla. Siihen kuuluvat Esengulyn kaupunki, Ekeremin ja Garadepen taajamat sekä Ajyýapin, Bugdaýlyn, Çaloýykin, Çekişlerin ja Garadegişin kyläneuvostot (*geňeşlik*). Kyliä on yhteensä 13. Kaupunkiväestön osuus on 57,0 prosenttia.

Piirikunnan pääelinkeinot ovat karjanhoito, kalastus sekä öljy- ja maakaasuteollisuus. Esengulyn kaupungissa toimii mattotehdas. Alueella sijaitsee osa Hazarin luonnonpuistosta. Esengulyn pohjoispuolella on erikoinen Akpatlawukin mutatulivuori.

## Lähteet
Akaa Areena

**Akaa Areena** on Akaan Viialassa sijaitseva liikuntahalli. Akaa Areena on valmistunut vuonna 2022 ja sen omistaja on Akaan kaupunki. Areenaa ylläpitää kaupungin tekninen toimi. Areenassa on kaksi salia, joista isommassa on 1&nbsp;500 hengen katsomo.

Areena toimii lentopalloseura Akaa-Volleyn sekä futsal-seura Akaa Futsalin kotiareenana.

## Lähteet
Argens (L9003)

**Argens** (runkonumero L9003) oli Ranskan laivaston Trieux-luokan maihinnousualus (LST). Ranskan laivaston luokituksen mukaan BDM ().

## Valmistus
Alus tilattiin Nantesista Ateliers et Chantiers de Bretagnelta, missä köli laskettiin 10. heinäkuuta 1958. Alus laskettiin vesille 11. huhtikuuta 1959 ja otettiin palvelukseen 27. kesäkuuta 1960.

## Palvelus
Alus oli 11. kesäkuuta 1862 alkaen Algeriassa *[[FS La Fayette|La Fayetten]]*, *[[Chélif (L9006)|Chélifin]]*, *[[Blavet (L9009)|Blavetin]]* ja *[[Trieux (L9007)|Trieuxin]]* kanssa, kun osasto mahdollisti 17&nbsp;000 ihmisen siirron Algeriasta Ranskaan. Alus vapautui 22. heinäkuuta operaatiosta.

Vuonna 1964 alus liitettiin Tyynenmeren koealueeseen tukemaan Ranskan Polynesiassa järjestettäviä ydinkokeita. Lokakuussa 1967 alus palasi Lorientiin, missä se liitettiin maihinnousujoukkoihin (FAI). Aluksen kotisatamana oli 1. huhtikuuta 1969 alkaen Toulon. Lisäksi alus oli partiomatkoilla Intian valtamerellä vuosina 1973, 1975, 1078 ja 1980. Vuonna 1982 alus oli ensimmäisiä Ranskan laivaston aluksia Libanonin rannikolla, missä se oli maaliskuuhun 1984 tukemassa operaatiota erilaisin kuljetuksin.

Alus sijoitettiin erityisreserviin 14. elokuuta 1985. Se päätettiin poistaa käytöstä 4. joulukuuta, jolloin se nimettiin *Q641:ksi*. Alus sijoitettiin 1986 aallonmurtajaksi Saint Mandrieriin, missä se odotti päätöstä romuttamisesta.

## Lähteet
*

### Viitteet
Jarl Wahlström (professori)

**Jarl Haldor Mikael Wahlström** (s. 21. huhtikuuta 1950 Helsinki) on suomalainen psykologian emeritusprofessori.

Jarl Wahlström syntyi Pelastusarmeijan kenraali Jarl Wahlströmin ja Maire Helfrid Nybergin perheeseen. Hän avioitui 1974 Riitta Simulan kanssa. Wahlström tuli ylioppilaaksi Svenska normallyceumista 1968 ja valmistui Helsingin yliopistosta filosofian kandidaatiksi 1975. Psykologian lisensiaatiksi hän valmistui Jyväskylän yliopistosta 1987 ja väitteli siellä psykologian tohtoriksi 1993. 

Wahlström oli Joensuun yliopistossa vt. lehtori 1974–76, Pohjois-Karjalan keskussairaalassa psykologi 1976–1985 ja Jyväskylän yliopistossa psykologian assistentti 1985–1995, ma. lehtori 1995–1996, apulaisprofessori 1996–1998 ja professori vuodesta 1998. Hän toimi myös yliopiston psykologian laitoksen johtajana 1999–2001 ja yhteiskuntatieteellisen tiedekunnan varadekaanina 2001–2003 ja dekaanina 2006. Tutkijana hänen työnsä kohteena ovat olleet muun muassa psykoterapia ja perheterapia.

## Lähteet
Lumoral

**Lumoral-hoito** on suomalainen suun terveydenhoidossa käytettävä antimikrobinen fotodynaaminen menetelmä, jossa hampaita ja ienkudoksia käsitellään yhtäaikaisesti kahdella eri valoaallonpituudella bakteeripeitteen (hammasplakin) tuhoamiseksi. Menetelmän tavoitteena on hoitaa ientulehdusta ja parantaa ienkudosten terveyttä vähentämällä plakin määrää. Lumoral-hoitoa on tutkittu myös hampaiden kiinnityskudossairauden ja hammasimplantin ympäristön tulehdusten (peri-implantiitin) hoidon tukena yhdessä tavanomaisen mekaanisen puhdistuksen kanssa.

## Menetelmä

Lumoral-hoidossa käytetään suussa pidettävää muottimaista LED-valolaitetta, joka tuottaa samanaikaisesti kahta valon aallonpituutta: 405 nanometrin sinistä valoa ja 810 nanometrin lähi-infrapunavaloa molemmille hammaskaarille samanaikaisesti. Ennen valokäsittelyä suu huuhdellaan valolle herkistävää ainetta sisältävällä suuhuuhteella. Lumorinse-niminen suuhuuhde sisältää valon vaikutuksesta aktivoituvaa väriainetta indosyaniinivihreää (ICG), joka sitoutuu hammasplakkiin. ICG aktivoituu 810 nm:n infrapunavalolla, jolloin syntyy reaktiivisia happiradikaaleja, jotka tuhoavat bakteereja fotodynaamisen vaikutuksen kautta. Samaan aikaan 405 nm:n sinivalo tehoaa bakteereihin suoraan niiden omien valoherkkien molekyylien (kuten porfyriinien) välityksellä. Yksi Lumoral-hoitokerta kestää noin 10 minuuttia, ja laitteen 48 LED-valoa valaisevat yhtä aikaa sekä ylä- että alahampaat koko käsittelyn ajan.

## Tutkimukset

Laboratoriokokeissa kaksoisvalohoito on osoittautunut tehokkaaksi bakteeribiofilmien tuhoamisessa. Esimerkiksi Streptococcus oralis -bakteerin neljässä vuorokaudessa muodostama hammasplakki saatiin kaksoisvalohoidolla hävitettyä lähes kokonaan.

Ensimmäisissä kliinisissä kokeissa terveillä vapaaehtoisilla todettiin, että Lumoral-hoito pystyi vähentämään hampaiden plakkipeitteen pinta-alaa ja ientulehduksen merkkiaineena pidetyn matriksimetalloproteinaasi-8:n (MMP-8) pitoisuutta ientaskunesteessä. Lumoral-käsittely pienensi myös useiden suun bakteerisukujen (muun muassa Streptococcus, Rothia, Capnocytophaga) osuuksia plakissa neljän päivän kokeen aikana. Pilottitutkimuksessa, jossa peri-implantiittia sairastavat potilaat käyttivät Lumoral-hoitoa päivittäin neljän viikon ajan ennen tavanomaista hoitoa, havaittiin plakin määrän ja ienverenvuodon merkittävä väheneminen sekä ienkudoksen tulehdusentsyymi aMMP-8:n tason lasku.

Laajemmassa satunnaistetussa tutkimuksessa on arvioitu Lumoral-hoidon tehoa kroonisessa parodontiitissa. Kolmen kuukauden seurannassa Lumoral-lisähoitoa saaneessa ryhmässä todettiin parempia hoitotuloksia kuin vertailuryhmässä: muun muassa ienverenvuoto väheni ja syvien ientaskujen määrä supistui Lumoral-ryhmässä merkitsevästi enemmän kuin pelkällä tavanomaisella hoidolla. 

## Lähteet
Toimintakyvyn arviointi

**Toimintakyvyn arviointi** on sosiaali- ja terveysalan ammattilaisten tekemä kartoitus, jolla selvitetään henkilön kykyä selviytyä arjen toiminnoista, kuten liikkumisesta, itsestään huolehtimisesta ja osallistumisesta. Arviointi yhdistää asiakkaan, läheisten ja ammattilaisten näkemykset sekä mittaustulokset. Sen tavoitteena on tunnistaa tuen tarve, tukea omatoimisuutta ja suunnitella palveluita. Toimintakykyä voidaan arvioida esimerkiksi kotona, vastaanotolla tai palvelutalossa. Arviointi on jatkuva prosessi, jolla seurataan myös toteutettujen toimenpiteiden vaikutusta.

## Lähteet
Pyhän Franciscuksen kukkaset

**Pyhän Franciscuksen kukkaset** () on keskiaikainen kokoelma anekdootteja Franciscus Assisilaisen ja tämän seuraajien elämästä. Se on koottu yli vuosisata pyhän Franciscuksen kuoleman jälkeen.

Tarinat kuvaavat fransiskaanien yksinkertaisuutta, nöyryyttä ja iloista kuuliaisuutta. Teos ei ole perinteinen elämäkerta, vaan kuvaus pyhän Franciscuksen syvästä vaikutuksesta keskiajan maailmaan. Kertomuksissa tulee ilmi muun muassa Franciscuksen lempeys, suhde syrjäytyneisiin ja syvä yhteys luontoon. Teos sisältää monikerroksista komiikkaa, jolle rahvas saa nauraa, mutta sen takaa näkyy myös elämän traagisuus.

## Lähteet

## Suomennos
**Pyhän Franciscuksen kukkaset*. Johdanto, suomennos ja selitykset Seppo A. Teinonen. Kirjapaja 1986 

## Aiheesta muualla
*Little Flowers of St. Francis of Assisi Christian Classics Ethereal Library 
*The Little Flowers of Saint Francis of Assisi Internet Archive 
*The Little Flowers of St. Francis Sacred-texts.com
Urhea-halli

**Urhea-halli** on Helsingin Vallilassa sijaitseva urheiluhali. Hallin pinta-ala on yli 14&nbsp;000 m2, josta urheilutiloja on 8 000 m2. Lajiharjoittelutilat löytyvät koripallolle, rytmiselle voimistelulle, telinevoimistelulle, yleisurheilulle, painille sekä judolle. Hallissa on lisäksi kaksi voimaharjoittelu­tilaa, terveys- ja lääkäripalveluita sekä toimisto- ja kokoustiloja. Hallin vieressä on opiskelija-asuntola urheilijoille.

Hallin omistaa voittoa tavoittelematon Urhea-halli Oy. Halliyhtiön osakkeenomistajia ovat Pääkaupunkiseudun urheiluakatemia Urhea, Helsingin kaupunki, Koripallosäätiö, Suomen Urheiluliitto, Suomen Voimisteluliitto, Kisakallion urheiluopistosäätiö sekä Urheiluopistosäätiö.

Salibandyseura SC Hawks pelaa F-liigan kotiottelunsa Urhea-hallissa.

## Lähteet
Trieux (L9007)

**Trieux** (runkonumero L9007) oli Ranskan laivaston Trieux-luokan maihinnousualus (LST). Ranskan laivaston luokituksen mukaan BDM ().

## Valmistus
Alus tilattiin Nantesista Ateliers et Chantiers de Bretagnelta, missä köli laskettiin 25. huhtikuuta 1958. Alus laskettiin vesille 6. joulukuuta 1958 ja otettiin palvelukseen 18. maaliskuuta 1960.

## Palvelus
Palvelukseenotettaessa alus liitettiin 4. meripuolustusalueelle. Se oli 11. kesäkuuta 1862 alkaen Algeriassa *[[FS La Fayette|La Fayetten]]*, *[[Chélif (L9006)|Chélifin]]*, *[[Blavet (L9009)|Blavetin]]* ja *[[Argens (L9003)|Argensin]]* kanssa, kun osasto mahdollisti 17&nbsp;000 ihmisen siirron Algeriasta Ranskaan. Alus vapautui 22. heinäkuuta operaatiosta.

Alus oli Tyynellämerellä vuosina 1965, 1966 ja vuodesta 1968 vuoteen 1972 sekä vuodesta 1973 aina palveluksensa loppuun. Vuoden 1967 alussa alukselle asennettiin helikopterihangaari komentosillan etupuolelle, mikä mahdollisti 12S-laivueen Alouette-helikopterin toimimisen aluksella. Papeetessa aluksen tehtävänä oli tukea Tyynenmeren alueen koekeskusta. Sen suuri kuljetuskyky mahdollisti Mururoan ja Haon alueiden tukemisen. Lisäksi alus osallistui säännöllisesti  merijalkaväen Polynesian osaston (RIMAP) maihinnousuharjoituksiin, erilaisiin evakuointeihin, etsintätehtäviin sekä huoltokuljetuksiin.  

Alus poistettiin palveluksesta 12. heinäkuuta 1988 Papeetella, jolloin *[[Bougainville (L9077)|Bougainville]]* korvasi aluksen. Alus todettiin 5. joulukuuta 1988 tarpeettomaksi ja nimettiin *Q666:ksi*. Se romutettiin 1991 Singaporessa.

## Lähteet
*

### Viitteet
Blavet (L9009)

**Blavet** (runkonumero L9009) oli Ranskan laivaston Trieux-luokan maihinnousualus (LST). Ranskan laivaston luokituksen mukaan BDM ().

## Valmistus
Alus tilattiin Nantesista Ateliers et Chantiers de Bretagnelta, missä köli laskettiin 19. tammikuuta 1959. Alus laskettiin vesille 16. tammikuuta 1960 ja otettiin palvelukseen 1. tammikuuta 1961.

## Palvelus
Alus oli 11. kesäkuuta 1962 alkaen Algeriassa *[[FS La Fayette|La Fayetten]]*, *[[Chélif (L9006)|Chélifin]]*, *[[Argens (L9003)|Argensin]]* ja *[[Trieux (L9007)|Trieuxin]]* kanssa, kun osasto mahdollisti 17&nbsp;000 ihmisen siirron Algeriasta Ranskaan. Alus vapautui 22. heinäkuuta operaatiosta.

Vuonna 1965 oltuaan muutaman kuukauden Guineanlahdella alukselle asennettiin helikopterihangaari. Se sijoitettiin Polynesiaan tukemaan Tyynenmeren koeasemaa. Alus lähti toukokuussa 1966 Lorientista mukanaan kaksi 22S-laivueen Alouette III -helikopteria. Kesäkuussa alus valmistautui operaatio Bougainvilleen Clippertonissa. Alus kuljetti henkilöstöä ja rahtia Haon, Mururoan, Tematangin, Turelan ja Reaoan välisillä reiteillä. Kerran tai kahdesti vuodessa alus osallistui merijalkaväen (RIMAP) harjoituksiin. Talvella 1983 alus avusti Tahitilla ja sen lähisaarilla hirmumyrskyjen Nano ja Orama uhreja.

Aluksella syttyi 13. elokuuta 1984 tulipalo, joka tuhosi aluksen konehuoneen. Vaurioiden seurauksena alus poistettiin palveluksesta ja todettiin käyttökelvottomaksi 15. syyskuuta 1986. Se nimettiin *Q646:ksi*. Alus oli 6. syyskuuta 1988 maalilaivana, kun *[[FS Enseigne de vaisseau Henry (F749)|Enseigne de vaisseau Henry]]* laukaisi siihen Exocet MM38 -ohjuksen. Alus upposi 3&nbsp;700 metrin syvyyteen 70 merimailia Tahitin rannikolta.

## Lähteet
*

### Viitteet
Dives (L9008)

**Dives** (runkonumero L9008) oli Ranskan laivaston Trieux-luokan maihinnousualus (LST). Ranskan laivaston luokituksen mukaan BDM ().

## Valmistus
Alus tilattiin Nantesista Ateliers et Chantiers de la Seine-Maritimelta, missä köli laskettiin 7. elokuuta 1959. Alus laskettiin vesille 28. kesäkuuta 1960 ja otettiin palvelukseen 14. huhtikuuta 1961.

## Palvelus
Alus liitettiin palvelukseenotettaessa 4. meripuolustusalueeseen. Se osallistui 1962 Algerian evakuointeihin. Vuonna 1963 alus liitettiin maihinnousukeskukseen Lorientiin, mistä se siirrettiin Dakariin ja edelleen Tyynellemerelle aina vuoteen 1978. Alus kävi 1965 ja 1969 Ranskassa. Vuoden 1979 alussa se palasi Touloniin ja liitettiin Välimeren laivastoon. Aluksen viimeinen tehtävä oli Libanonin rannikolla.

Alus poistettiin palveluksesta 30. marraskuuta 1985 ja todettiin käyttökelvottomaksi 21. huhtikuuta 1986. Alus sai runkonumeron *Q645*. Alusta yritettiin museoida, mutta työ keskeytyi lokakuussa 2000 talousvaikeuksiin. Alus oli aallonmurtajana Saint-Mandierin sukelluskoululla, kunnes se hinattiin elokuussa 2007 Touloniin.

## Lähteet
*

### Viitteet
Alfred-Désiré Lanson

**Alfred-Désiré Lanson** (1851–1898) oli ranskalainen kuvanveistäjä. Hänen Pariisissa olevia veistoksiaan ovat muun muassa monumentaalinen marmoriryhmä *L’Âge de fer* ja pronssipatsas *Salammbô* (molemmat Luxembourg-museossa), *Judit ja Holofernes* (Tuileries’n puistossa) sekä Richelieun muotokuva Sorbonnessa.

Lanson sai Prix de Rome -palkinnon 1876, ja hänelle myönnettiin Kunnialegioonan upseerin arvo.

## Lähteet

## Aiheesta muualla
Ayhancan Güven

**Ayhancan Güven** (s. 1. helmikuuta 1998 Istanbul) on turkkilainen autourheilija.

## Ura

Güven aloitti Ranskan Porsche Carrera Cup -sarjassa vuonna 2017. Hän voitti sarjan mestaruuden vuonna 2018 ja 2019. Güven siirtyi vuonna 2019 Porsche Supercup -sarjaan. Hänet valittiin Porschen Junior -ohjelmaan vuonna 2020, ja sijoittui kaudella 2020 ja 2021 kolmanneksi.

Vuonna 2022 Güven ajoi ADAC GT Masters -sarjassa, jossa hänen autokuntansa sijoittui sarjan toiseksi. 

Vuonna 2023 Güven siirtyi Deutsche Tourenwagen Masters -sarjaan. Vuonna 2024 Güven voitti Porschella Bathurstin 12 tunnin ajon Matt Campbellin ja Laurens Vanthoorin kanssa. Güven voitti vuonna 2025 DTM-sarjan mestaruuden voittaen kauden aikana kuusi kilpailua.

## Lähteet

*Ayhancan Güven Driver Databasessa
Bidassoa (L9004)

**Bidassoa** (runkonumero L9004) oli Ranskan laivaston Trieux-luokan maihinnousualus (LST). Ranskan laivaston luokituksen mukaan BDM ().

## Valmistus
Alus tilattiin Nantesista Ateliers et Chantiers de la Seine-Maritimelta, missä köli laskettiin 30. tammikuuta 1960. Alus laskettiin vesille 29. joulukuuta 1960 kumminaan rouva Viaud ja otettiin palvelukseen 1. lokakuuta 1961.

## Palvelus
Helmikuusta 1964 alus oli Lorientissa, mistä se siirrettiin 1983  Toulloniin. Se purjehti pääasiassa Välimerellä ja pitkin Länsi-Afrikan rannikkoa. Alus kävi myös Etelä-Amerikassa, Länsi-Intiassa ja Yhdysvalloissa sekä Intian valtamerellä.

Aluksen aseistus poistettiin 12. joulukuuta 1986 Lorientissa ja poistettiin laivastoluettelosta 6. huhtikuuta 1987. Se nimettiin *Q655:ksi* ja siirrettiin odottamaan kohtaloaan Landevenneciin. Alus oli 19. syyskuuta 1989 Sharp Spear harjoituksen lopussa Atlantin laivaston ja laivaston ilmavoimien Super Etendard koneiden maalilaivana, kunnes se upposi.

## Lähteet
*

### Viitteet
Kevyt ja kohtuuton

**Kevyt ja kohtuuton** on Ismo Alangon yhdeksäs studioalbumi. Se julkaistiin 13. helmikuuta 2026.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Ismo Alanko – laulu, kitara, piano
* Joakim Berghäll – saksofoni, huilu, sello, lyömäsoittimet, taustalaulu
* Jussi Jaakonaho – kitarat, taustalaulu
* Mikko Mäkelä – basso, taustalaulu
* Juho Viljanen – pasuuna, kosketinsoittimet, lyömäsoittimet, taustalaulu
* Niko Votkin – rummut, lyömäsoittimet, taustalaulu
* Mariska - laulu (6)

## Lähteet
Albert August de Lapparent

**Albert August Cochon de Lapparent** (1839–1908) oli ranskalainen geologi. Hän oli vuodesta 1875 professori Pariisin katolisessa instituutissa. Hän on kirjoittanut geologian oppi- ja käsikirjoja, joista tunnetuimpia ovat *Traité de géologie* (1882) ja *Leçons de géographie physique* (1896).

Lapparent’lle myönnettiin Kunnialegioonan ritarin arvo.

## Lähteet

## Aiheesta muualla
Etrekin piirikunta

**Etrekin piirikunta** () on hallintoalue Balkanin maakunnassa Turkmenistanissa. Sen keskus on Etrekin kaupunki. Vuoden 2022 väestönlaskennan mukaan piirikunnassa oli 23&nbsp;747 asukasta.

Hallintoalueen nimenä oli vuoteen 1999 saakka Gyzyletrekin piirikunta. Se sijaitsee Atrekjoen laaksossa ja Maşat-Messerianin tasangolla. Piirikuntaan kuuluvat Etrekin kaupunki sekä Akýaýlan, Garaagaçin, Gyzylbaýyrin ja Madawin kyläneuvostot (*geňeşlik*). Kyliä on yhteensä kuusi. Kaupunkiväestön osuus on 52,7 prosenttia.

Etrekin kautta kulkee uusi Bereketin ja Gorgānin välinen rautatie. Piirikunnan pääelinkeinot ovat karjanhoito ja keinokasteltu subtrooppinen maanviljely. Tärkeimmät vesilähteet ovat Atrekjoki ja Karakumin kanavan lounaishaara. Etrekin kaupungissa toimii öljynpuristamo, mattotehdas ja ompelimo. Nähtävyyksiin kuuluvat Dehistanin rauniot.

## Lähteet
Bidassoa (täsmennyssivu)

**Bidassoa** tai **Bidasoa** tarkoittaa muun muassa seuraavia:

* Bidasoa, (ransk. Bidassoa), joki Espanjassa ja Ranskassa
* Bidasoa-luokka, Espanjan laivaston seitsemän 1940-luvulla valmistetun aluksen miinanraivaajaluokka
* Bidassoa (L9004), Ranskan laivaston Trieux-luokan maihinnousualus (LST).
Mõisajärv (Partsi)

**Mõisajärv** (myös *Partsi järv, Partsi Külajärv, Partsi paisjärv, Oleski lump*) on Viron Põlvamaalla Põlvassa sijaitseva tekojärvi.

## Maantietoa
Mõisajärv on  pitkä, noin  leveä, ja sen pinta-ala on . Pituudelle voidaan mitata yli kilometrin pituus, jos tulkitaan kaikki tulvivan järven vesialueet kuuluvaksi järveen . Kalapeedian verkkopalvelussa on järvi  pitkä, noin  leveä, ja sen pinta-ala on  . Järvessä on 11 saarta, joiden yhteispinta-ala on . Järven pohja on mutainen ja vesikasvillisuuden valtaamat rannat ovat pehmeitä. Järven rantaviivan pituus on suurimmillaan  pitkä, mutta vesitilanteesta riippuen pituus voi olla vain 0,874 kilometriä . Partsin kylä sijaitsee järven kaakkoispuolella ja Partsin kartano sijaitsee järven länsirannalla . Kylän läpi ja järven eteläpuolelta kulkee Põlvan ja Karisillan välinen kantatie 90 .

## Hydrologiaa ja luontoarvoja
Järven vedenpinnan korkeus vaihtelee ja se on enimmäkseen kuivunut tai vähävetinen ja kasvillisuuden valloittama järvi. Vuonna 1977 ilmoitettiin veden olevan vähähumuksellista (vaaleaa), vaikka vesialue oli kasvillisuuden valtaamaa. Järven kalastoon kuului hauki, ahven, ruutana ja särki. Vuonna 2003 mainittiin edellisten lisäksi suutari. Järvi on eutrofinen järvi.

## Vesistösuhteita
Mõisajärv sijaitsee Narvanjoen vesistöalueella Emajoen valuma-alueella, jonka Ahja jõen valuma-alueella olevaan Lutsu jõen valuma-alueeseen se kuuluu. Sen kautta virtaa 1,5 kilometriä pitkä Partsi oja, joka yhtyy Lutsu jõgeen . Kalapeediassa väitetään, että Lutsu jõgi virtaisi järven kautta . Järven vedenpinnan korkeus on noin  mpy..

## Huomautukset

## Lähteet
Gyzylarbatin piirikunta

**Gyzylarbatin piirikunta** () on hallintoalue Balkanin maakunnassa Turkmenistanissa. Sen keskus on Gyzylarbatin kaupunki. Vuoden 2022 väestönlaskennan mukaan piirikunnassa oli 72&nbsp;473 asukasta.

Hallintoalueen nimenä oli Serdarin piirikunta vuosina 1999–2022. Se sijaitsee Kopetdagin länsirinteillä, vuorten reuna-alueen tasangolla ja Karakumin aavikolla. Piirikuntaan kuuluvat Gyzylarbatin kaupunki, Janahyrin taajama sekä Arkaçin, Azadyn, Goçin, Hasarin, Hojagalan, Parawin ja Purnuwarin kyläneuvostot (*geňeşlik*). Kyliä on yhteensä 25. Kaupunkiväestön osuus on 72,0 prosenttia.

Gyzylarbatin kautta kulkee Aşgabatin ja Türkmenbaşyn välinen maantie ja rautatie. Piirikunnan pääelinkeinot ovat maanviljely ja karjanhoito. Tärkein vesilähde on Karakumin kanava, jonka ansiosta on voitu lisätä viljan ja puuvillan viljelyä. Gyzylarbatin kaupungissa toimii tekstiili- ja elintarviketeollisuutta. Nähtävyyksiin kuuluu Parawbibin mausoleumi.

## Lähteet
Pekka Henttu

**Pekka Henttu** (s. 1951 Kuusankoski) on suomalainen diplomi-insinööri ja entinen liikennelentäjä sekä ilmailuviranomainen. Hän toimi pitkään Finnairin lentokapteenina ja erilaisissa yhtiön hallinnollisissa sekä teknisissä tehtävissä ennen siirtymistään Suomen ilmailuviranomaisen palvelukseen. Henttu oli vuosina 2011–2019 Liikenteen turvallisuusvirasto Trafin (myöh. Liikenne- ja viestintävirasto Traficom) ilmailun ylijohtaja ja toimi merkittävissä kansainvälisissä ilmailun luottamustehtävissä.

Henttu on koulutukseltaan diplomi-insinööri. Hän valmistui Helsingin teknillisestä korkeakoulusta vuonna 1982 pääaineenaan mittaus- ja kartoitustekniikka. Hänellä on myös liikennelentäjän koulutus.

## Ura Finnairilla
Pekka Henttu aloitti ilmailu-uransa Finnairin perämieskurssilla vuonna 1975 ja siirtyi yhtiön palvelukseen vuonna 1976. Hän eteni urallaan lentokapteeniksi ja lensi useita eri konetyyppejä, muun muassa Convair Metropolitan-, Fokker F-27-, McDonnell Douglas DC-9-, Boeing 757- ja McDonnell Douglas MD-11 -matkustajakoneita.

Finnairin palveluksessa Henttu keräsi noin 13 500 lentotuntia. Varsinaisten lentotehtävien ohella hän toimi useissa asiantuntija- ja esimiestehtävissä, kuten projektipilottina, teknisenä ohjaajana, teknisenä pääohjaajana sekä yhtiön säännöstöpäällikkönä. Näissä tehtävissä hän osallistui muun muassa lentotoiminnan sääntöjen, koulutuksen ja operatiivisten menettelyjen kehittämiseen.

Henttu edusti Finnairia ja eurooppalaisia lentoyhtiöitä myös kansainvälisessä ilmailuyhteistyössä, erityisesti Joint Aviation Authorities- ja EASA-työssä, jossa laadittiin yhteisiä eurooppalaisia sääntöjä kaupalliselle lentoliikenteelle.

Vuonna 2002 Henttu toimi kapteenina Finnairin MD-11-koneessa, joka suoritti Helsinki-Vantaan lentoaseman kolmannen kiitotien vihkiäislennon. Hän toimi yhtiön viimeisen Convair-lennon perämiehenä.

## Viranomaistehtävät
Vuoden 2010 alussa Henttu siirtyi Finnairista Suomen ilmailuviranomaisen palvelukseen. Hän aloitti Liikenteen turvallisuusvirasto Trafissa lentotoimintaosaston johtajana ja nimitettiin vuonna 2011 ilmailun ylijohtajaksi.

Ilmailun ylijohtajana Henttu vastasi Suomen siviili-ilmailun viranomaisvalvonnasta, lentoturvallisuudesta, lupamenettelyistä sekä Suomen edustamisesta kansainvälisessä ilmailuyhteistyössä. Hänen kaudellaan korostettiin riskiperusteista valvontaa, turvallisuuskulttuurin kehittämistä ja tiivistä vuoropuhelua lentoyhtiöiden ja muiden alan toimijoiden kanssa.

Henttu esiintyi säännöllisesti julkisuudessa asiantuntijana ja kommentoi muun muassa lentoturvallisuutta, miehistön toimintakykyä, alkoholin nollatoleranssia ilmailussa sekä eurooppalaista ilmailulainsäädäntöä.

Vuonna 2014 Pekka Henttu valittiin Euroopan lentoturvallisuusvirasto EASA:n hallintoneuvoston puheenjohtajaksi. Hän oli ensimmäinen suomalainen tässä tehtävässä.

EASA-tehtävän lisäksi Henttu toimi Euroopan siviili-ilmailukonferenssin (ECAC) koordinaatiokomitean jäsenenä sekä Kansainvälisen siviili-ilmailujärjestön ICAO:n Euroopan alueellisen turvallisuusryhmän varapuheenjohtajana.

Henttu jäi eläkkeelle vuodenvaihteessa 2019–2020.

## Lähteet
Hezârfen Ahmed Çelebi

**Hezârfen Ahmed Çelebi** (1609 Konstantinopoli –1640) oli Osmanien valtakunnassa vaikuttanut kemisti, tähtitieteilijä, lääkäri, andalusialainen muusikko ja arabiankielinen runoilija. Hän rakensi laitteen planeettojen ja tähtien liikkeen määrittämiseksi ja valmisti värittömiä linssejä esineiden kuvien suurentamiseen. Çelebi tunnetaan Turkissa tarinasta, jonka mukaan hän kotkien lentoa tarkkailtuaan päätti yrittää samaa itsekin ja onnistui liitämään Bosporinsalmen yli.

## Kertomus lentomatkasta
Kertomuksen mukaan Hezârfen Ahmed Çelebi vuonna 1638 kiinnitti itseensä parin valtavia siipiä, kiipesi Konstantinopolissa Galatan torniin ja tovin harjoiteltuaan lensi onnistuneesti Bosporinsalmen yli.

Tarina kerrotaan kirjassa 1001, jonka mukaan turkkilainen historioitsija Evliya Çelebi todisti lentoa ja tallensi sen kirjaansa. Historioitsijan mukaan tiedemies käytti hyväkseen al-Juharin laskelmia, joita hän korjasi kotkan lennosta tekemiensä havaintojen perusteella. Lentäjä palkittiin tuhannella kultarahalla.

## Lentomatkan kritiikki
Kertomus Çelebin lennosta on peräisin turkkilaisen matkailijan Evliya Çelebin teoksesta *Seyahatnâme* (*Matkakirja*). Se on matkakirjallisuutta, missä suuri osa kerrotusta perustuu kuulopuheisiin. Teos sisältää epäuskottavaa ja ajoittain selvästi fiktiivistä tai liioiteltua aineistoa. 

Harjoittelu kotkan siivillä on ajatuksena absurdi ja tuo tarinaan maagisen elementin. Tehty lentomatka on myös erittäin pitkä, noin 3,6 kilometriä. Teolla ei ole kerrota olleen edeltäjiä eikä seuraajia, joten sitä ei voi pitää kehitysvaiheena lentämisen teknologiassa.

Galatan tornin ja laskeutumispaikan korkeuseron (80 m) ja lentomatkan (3600 m) suhde on 1:45, mikä olisi erittäin vaativa arvo myös moderneille liitolaitteille, jotka laukaistaisiin suurella nopeudella. Isoja siipiä käyttäen kyse voisi olla korkeintaan hallitusta putoamisesta tornin juurelle.  

Çelebin matkakirja ei ole luotettava eikä riittävä lähde lentomatkan historiallisuudelle. On silti mahdollista, että tarina  sisältää muistumia todellisista kokeiluista. 

## Jälkimaine
Tarina Çelebin lennosta tunnetaan hyvin Turkissa, missä historiallisen lennon muistoksi on julkaistu postimerkki ja Hezarfenin lentokenttä Istanbulissa nimetty tiedemiehen mukaan. Jokainen turkkilainen lapsi oppii koulussa tarinan, miten Çelebi lensi Bosporinsalmen yli. Siitä on myös tehty lauluja sekä vuonna 1996 elokuva *Istanbul siipieni alla*  (*)*. Galatan tornin virallinen sivusto kertoo lennosta varmana tosiasiana, samoin monet turkkilaisten yliopistojen julkaisemat yleisteokset. 

## Katso myös

* Abbas ibn Firnas
* Franz Reichelt

## Lähteet
* 
* 
### Viitteet
Halsuan kunnanvaltuusto

**Halsuan kunnanvaltuusto** on Keski-Pohjanmaan maakunnassa sijaitsevan Halsuan kunnan ylin päättävä elin, jonka jäsenet eli valtuutetut valitaan kuntavaaleissa neljän vuoden välein. Kunnanvaltuustossa on 15 paikkaa, joista kaksitoista on keskustan ja loput kristillisdemokraattien hallussa valtuustokaudella 2025–2029.

Kunnanvaltuuston puheenjohtajana toimii Mira Kukkola (kesk.). Ensimmäinen varapuheenjohtaja on Antti Kujala (kesk.) ja toinen Petri Hotakainen (kd.).

## Koostumus vaaleittain
Keskustalla on ollut enemmistö Halsuan valtuustopaikoista jo pitkään. Vuodesta 1976 lähtien tarkasteltuna puolueen kannatus on liikkunut noin 57–79 prosentin välillä. Seuraavaksi kannatetuin puolue oli pitkään perussuomalaiset sekä sitä edeltänyt Suomen Maaseudun Puolue. Matalimmillaan perussuomalaisten kuntavaalikannatus Halsualla on ollut noin 11 prosenttia vuoden 2004 vaaleissa ja korkeimmillaan lähes 25 prosenttia vuoden 2012 vaaleissa. Suomen Maaseudun Puolueen aikoihin kannatus pysyi 21–30 prosentin välillä.

## Valtuutetut
### Kausi 2025–2029
Vuoden 2025 kuntavaaleissa Halsualla oli ehdolla 22 ehdokasta. Valtuustoon päässeiden keskustan ja kristillisdemokraattien lisäksi ehdokkaita asetti myös kokoomus. Keskusta ja kristillisdemokraatit olivat myös keskenään vaaliliitossa. Perussuomalaisilla ei ollut Halsualla ehdokkaita näissä vaaleissa. Valitun valtuuston keski-ikä on 46,5 vuotta.

Halsuan kunnanvaltuustoon valittiin vaaleissa seuraavat jäsenet kaudelle 2025–2029:

## Lähteet
*
*
*
*
*
*
*

### Viitteet
Furaneoli

**Furaneoli** (C6H8O3) on furaanijohdannaisiin kuuluva heterosyklinen aromaattinen yhdiste. Yhdistettä esiintyy useissa hedelmissä ja marjoissa, kuten mansikassa, vadelmassa, ananaksessa, tomaatissa ja mangossa. Furaneolia käytetään aromiaineena.

## Ominaisuudet, valmistus ja käyttö
Huoneenlämpötilassa furaneoli on väritöntä kiteistä ainetta. Yhdiste liukenee veteen ja lisäksi etanoliin. Yhdisteen tuoksu on suhteellisen heikko, ja muistuttaa ananasta. Furaneolin maku on matalissa pitoisuuksissa makea ja hedelmäinen ja korkeammissa karamellia muistuttava. Furaneoli on kiraalinen yhdiste ja sen R(+)-isomeeri on maultaan ja tuoksultaan voimakkaampi kuin S(-)-isomeeri.

Kasvit muodostavat furaneolia lähtien fruktoosi-6-fosfaatista. Synteettisesti sitä valmistetaan hapettamalla 2,5-heksyynidiolia ja syklisoimalla muodostunut dihydroksidiketoni happamissa oloissa furaneoliksi. Toinen synteesireitti lähtee hydroksiasetonista ja metyyliglyoksaalista. Furaneolia voidaan tuottaa myös ramnoosista bioteknisesti.

Furaneolia käytetään aromiaineena elintarvikkeissa ja hajusteena.

## Lähteet
Benjamin Østvold

**Benjamin Østvold** (s. 13. tammikuuta 2001) on norjalainen mäkihyppääjä. Seuratasolla Østvold edustaa Lensbygda Sportsklubbia.

Lentomäen MM-kilpailuissa hän saavutti pronssia joukkuekilpailussa ja sijoittui henkilökohtaisessa kilpailussa yhdeksänneksi Kulmin lentomäen MM-kilpailuissa 2026.

Maailmancupissa hän kilpaili ensimmäisen kerran Planican lentomäessä 26. maaliskuuta 2021 ja sijoittui 62:nneksi. Ensimmäiset maailmancupin pisteensä hän saavutti sijoittuessaan 22:nneksi Kulmin lentomäessä 28. tammikuuta 2023. Hänen ensimmäinen sijoituksensa on kymmenes sija Sapporossa 18. helmikuuta 2024. Hänen paras sijoituksensa on viides sija Willingenissä 1. helmikuuta 2025. Maailmancupin kokonaiskilpailussa hän on sijoittunut parhaimmillaan 26:nneksi kaudella 2024–2025. 

## Huomautukset

## Lähteet
Markdorf

**Markdorf** on kaupunki Baden-Württembergin osavaltiossa Saksassa.

## Maantiede
Markdorfin etäisyys Stuttgartista on 119 kilometriä etelään ja Friedrichshafenista 10 kilometriä luoteeseen.

## Historia
Ensimmäinen asiakirjamaininta Markdorfista on vuodelta 817. Noin vuonna 1250 perustettiin Markdorfin kaupunki ja 1268 sitä kutsuttiin termillä oppidum, eli siellä oli kaupunginmuuri. Seuraavan vuosisadan puolivälissä Markdorf sai kaupungille kuuluvia etuoikeuksia, kuten viiniveron kanto. Kukoistusaikaansa Markdorf eli 1400- ja 1500-luvuilla. Kolmikymmenvuotinen sota koetteli kaupunkia, ruttoon kuoli 900 ihmistä vuonna 1635, ja kaupunki toipui hyvin hitaasti sodasta. 1700-lukua väritti piispanvalta ja useimmat markdorfilaiset olivat ruoan suhteen omavaraisia. Rautatieyhteyden Markdorf sai 1901. Toisessa maailmansodassa Markdorf antautui ranskalaisjoukoille 29. huhtikuuta 1945. Riedheim ja Ittendorf liitettiin Markdorfin kaupunkiin 1972. Vuonna 1975 asukasluku oli noin 9&nbsp;900.

## Talous ja liikenne
Albert Weber GmbH kehittää moottoreita ja voimansiirron osia. Alpla käyttää teknologiaa, joka mahdollistaa tehokkaiden pakkausratkaisujen tuottamisen. J. Wagner valmistaa ja myy laitteita nestemäisten materiaalien ja maalien levitykseen. Markdorf liitettiin 1901 rautatieosuudelle Stahringen–Friedrichshafen. Kaupungin halki kulkee Bundesstraße 33.

## Lähteet

## Aiheesta muualla
*Markdorf, Baden-Württemberg, Saksa — Sunrise, Sunset, and Daylength
Ski Mask the Slump God

**Stokeley Clevon Goulbourne** (s. 18. huhtikuuta 1996), taiteilijanimeltään **Ski Mask the Slump God**, on yhdysvaltalainen rap-artisti. Goulbourne aloitti musiikin 2010-luvun puolivälissä julkaisemalla SoundCloudissa ja oli mukana perustamassa Members Only -ryhmää yhdessä ystävänsä XXXTentacionin kanssa, jonka kanssa hän teki paljon yhteistyötä uransa alkuvaiheessa. Goulbournen musiikki on usein leikkisää ja nopeatempoista, mutta ajottain myös synkempää. 

Vuonna 2017 Goulbourne solmi levytyssopimuksen Republic Recordsin kanssa ja julkaisi mixtapen *YouWillRegret*. Laajempi läpimurto tapahtui vuonna 2018, kun mixtape *Beware the Book of Eli* nousi Billboard 200 -listalle ja hänen debyyttialbuminsa *Stokeley* sijoittua kymmenen parhaan joukkoon. Albumilla vierailivat muun muassa Juice WRLD ja Lil Yachty. Tämän jälkeen Goulborne julkaisi mixtapen *Sin City the Mixtape* (2021), toisen studioalbuminsa *11th Dimension* (2024) sekä vanhempia kappaleita kokoavan levyn *The Lost Files* (2025).

## Diskografia
### Studioalbumit
* *Stokeley* (2018)
* *11th Dimension* (2024)
* *The Lost Files* (2025)

### Mixtapet
* *Drown-In-Designer* (2016)
* *YouWillRegret* (2017)
* *Beware the Book of Eli* (2018)
* *Sin City – the Mixtape* (2021)

### EP:t
* *Very Rare Lost Files* (2016)
* *Slaps for My Drop Top Minivan* (2016)
* *Archives* (2018)

## Lähteet

## Aiheesta muualla
Magtymgulyn piirikunta

**Magtymgulyn piirikunta** () on hallintoalue Balkanin maakunnassa Turkmenistanissa. Sen keskus on Magtymgulyn kaupunki. Vuoden 2022 väestönlaskennan mukaan piirikunnassa oli 34&nbsp;664 asukasta.

Hallintoalueen nimenä oli vuoteen 2004 saakka Garrygalan piirikunta. Se sijaitsee Kopetdagin eteläisellä reuna-alueella Sumbarin ja sen sivujokien laaksoissa. Piirikuntaan kuuluvat Magtymgulyn kaupunki sekä Çendirin, Daghojagalan, Daýnan, Gerkezin, Kürüždeýn, 
Könekesirin ja Ýankelin kyläneuvostot (*geňeşlik*). Kyliä on yhteensä 23. Kaupunkiväestön osuus on 44,4 prosenttia.

Piirikunnan pääelinkeinot ovat karjanhoito sekä viljan ja hedelmien viljely. Magtymgulyn kaupungissa toimii kevyttä ja elintarviketeollisuutta. Lähistöllä sijaitsee subtrooppisen maatalouden tutkimuslaitos. Seudun luonto tarjoaa edellytykset myös matkailun kehittämiselle.

## Lähteet
Larry Costello

**Lawrence Ronald ”Larry” Costello** (2. heinäkuuta 1931 Minoa, New York – 13. joulukuuta 2001) oli yhdysvaltalainen koripalloilija ja koripallovalmentaja. Hän oli pituudeltaan 185-senttimetrinen ja pelipaikaltaan pelintekijä. Hän pelasi NBA:ssa 12 kautta ja voitti mestaruuden sekä pelaajana että valmentajana.

Costello pelasi Niagara Universityssä, ja hänet varattiin NBA:han 12. varausvuorolla vuonna 1954. Costellon varasi Philadelphia Warriors, jossa hän pelasi kaudet 1954–1955 ja 1956–1957. Välivuosi kului sotilaspalveluksessa. Tämän jälkeen Costello siirtyi Syracuse Nationalsiin, joka vuonna 1963 muutti nimekseen Philadelphia 76ers. Näiden kahdeksan kauden aikana Costello valittiin kuusi kertaa un. Kaudella 1960–1961 hänet valittiin . Kauden 1965–1966 hän pelasi alemmassa liigassa EPBL:ssä Wilkes-Barre Baronsin joukkueessa. Hän palasi kausiksi 1966–1968 Philadelphia 76ersiin ja voitti vuonna 1967 NBA:n mestaruuden.

Costello pelasi NBA:ssa 706 runkosarjaottelua, joissa hän teki keskimäärin 12,2 pistettä, otti 3,8 levypalloa ja antoi 4,6 syöttöä ottelua kohden. Hän pelasi 52 pudotuspeliä, joissa ottelukohtaiset keskiarvot olivat 11,4 pistettä, 3,3 levypalloa ja 4,2 syöttöä.

Costello toimi vuosina 1968–1976 NBA:ssa Milwaukee Bucksin päävalmentajana ja johti joukkueen NBA:n mestaruuteen vuonna 1971. Hän erosi valmentajan tehtävästä marraskuussa 1976. Kaudella 1978–1979 hän toimi Chicago Bullsin päävalmentajana mutta sai potkut kesken kauden helmikuussa 1979. Tämän jälkeen Costello valmensi naisten WBL:ssä Milwaukee Doesin joukkuetta ja usean vuoden ajan Utica Universityn joukkuetta.

Costello nimettiin koripallon kunniagalleriaan (Naismith Memorial Basketball Hall of Fame) vuonna 2022.

## Lähteet
Karl Larsen

**Karl Halfdan Eduard Larsen** (28. heinäkuuta 1860 – 11. heinäkuuta 1931) oli tanskalainen kirjailija. Hänen tuotannossaan merkittävintä ovat novellit ja tarkkanäköiset ja humoristiset romaanit. Keskiaikaista aihetta käsittelee *Den brogede bog*. Lisäksi tuotantoon kuuluu näytelmiä, matkakuvauksia ja kieliteellisiä tutkielmia. Larsen pyrki ensimmäisen maailmansodan aikana herättämään puolustustahtoa ja saamaan myötätuntoa Saksalle.

## Huomionosooituksia
* Professorin arvonimi, 1899
* Jenan yliopiston kunniatohtori, 1925

## Teokset
* *Den brogede bog* (1891)
* *Udenfor rangklasserne (1896)
* *Dr. Ix* (1896)
* *En kvindes skriftemaal* (1901)
* *Hvi ser du skæven?* (1902)
* *En moderne hverdagshistorie* (1906)
* *Den gamle historie” (1920) runollishistoriallinen minä- ja ajankuva
* *Under vor sidste krig” (1897), kokoelma kirjeitä ja päiväkirjoja
* *De, der drog hjemmefra” (4 bd, 1910—14), tanskalaisen siirtolaisten elämäkerrallista materiaalia

## Lähteet

## Aiheesta muualla
Sven Sinikari

**Sven Villiam Sinikari** (synt. **Präktig**, 15. joulukuuta 1904 – 1. syyskuuta 1978) oli suomalainen jääpalloilija ja jalkapalloilija; pääosan pääsarjavuosista hän pelasi jääpalloa. Palloilu-uransa jälkeen hän toimi molempien lajien valmennustehtävissä.

## Urheilu-ura - ensin Jyryn riveissä

Sven Sinikari aloitti vuonna 1917 palloilu-uransa Helsingin Jyryn riveissä, jossa hän pelasi niin jalka- kuin jääpalloa. Jyryn riveissä hän saavutti TUL:n jääpallomestaruuden vuonna 1924 ja jalkapallomestaruuden . Vuodesta 1929 hän siirtyi jääpallossa Helsingin Palloseuran (HPS) riveihin. Velipoika Lauri teki myös samanlaisen ratkaisun siirtyen Jyrystä HPS:ään.

## Jääpalloura

Sven Sinikari edusti Jyrystä siirryttyään kauden 1930 HPS:ää, mutta varsinaisen uransa hän teki HJK:n riveissä ja oli voittamassa Suomen mestaruuden keväällä 1937. Sen jälkeen hän siirtyi uudelleen HPS:n jääpallojoukkueeseen pelaten seuran riveissä aina vuoteen 1947 asti. Sven Sinikari pelasi 14 jääpallon pääsarjakauden aikana kaikkiaan 46 ottelua ja teki niissä kuusi maalia. Maaotteluissa hän edusti kerran A-maajoukkueessa ja kaksi kertaa B-maajoukkueessa.

Aktiiviuransa jälkeen sodan jälkeen hän velmensi 1940-luvulla Helsingin Jyryn jääpallojoukkuetta.

### Saavutukset
* Suomen mestaruus: 1937
* TUL:n mestaruus: 1924

## Jalkapalloura

Puolustajana ja tukimiehenä pelannut Sven Sinikari edusti urallaan Jyryn jälkeen kauden 1930 Kiffeniä ja kauden 1931 HJK:ta. Kaikkiaan Sinikari pelasi kahden kauden aikana 12 mestaruussarjan ottelua, joissa hän teki yhden maalin. Jalkapalloura päättyi vuonna 1934 loukkaantumiseen, jonka jälkeen hän keskittyi poikaurheilun valmennustioimintaan.

### Saavutukset
*TUL:n mestaruus: 1927

Urheiluansioistaan Sinikarille myönnettiin Suomen urheilun kultainen ansioristi vuonna 1970.

Siviiliuran Sven Sinikari teki Alkon myymälänhoitajana Helsingissä.

## Lähteet
Eduard Lasker

**Eduard Lasker** (1829–1884) oli saksalainen poliitikko. Hän toimi aluksi oikeusalalla ja sai 1870 oikeuden toimia asianajajana.

Lasker oli vuodesta 1870 lähtien Berliinin kaupungin hypoteekkilaitoksen asiamies. Hän oli vuosina 1865–1879 edustajana Preussin maapäivillä, 1867–1870 Pohjois-Saksan valtiopäivillä ja vuodesta 1871 Saksan valtiopäivillä. Hän kuului alkuun edistyspuolueeseen ja nousi harvinaisen kyvykkäänä puhujana ja väittelijänä pian johtavaan asemaan puolueessa, mutta erosi siitä jo 1866, jolloin hän muutamien muiden samanmielisten kanssa perusti kansallis-liberaalisen puolueen (Nationalliberale Partei). Hän osallistui Preussissa ja Saksassa 1860- ja 1870-luvuilla tehtyyn lainsäädäntötyöhön ja kannatti kansallisen yhtenäisyyden harrastajana monessa asiassa Otto von Bismarckin politiikkaa. Hän kuitenkin pysyi periaatteiltaan aina vapaamielisenä ja asettui vastustamaan Bismarckia jyrkästi, kun tämä 1879 alkoi ajaa suojelutullipolitiikkaa. Seuraavana vuonna Lasker erosi kansallis-liberaalista puolueesta.

## Julkaisut
* *Die Zukunft des Deutschen Reichs* (1877)
* *Fünfzehn Jahre parlamentarischer Geschichte, 1866–80* (1902).

## Lähteet

## Aiheesta muualla
Isak Dybvik Määttä

**Isak Dybvik Määttä** (s. 19. syyskuuta 2001 Ålesund) on norjalainen jalkapalloilija. Hän on pituudeltaan 188-senttimetrinen ja pelipaikaltaan useimmiten oikea laitahyökkääjä. Hän edustaa kotimaassaan Bodø/Glimtiä.

Määttä pelasi juniorina Fiskerstrandissa, Langevågissa ja vuodesta 2018 Aalesundissa, jonka edustusjoukkueessa hän pelasi ensimmäiset Norjan pääsarjan Eliteserienin ottelunsa vuonna 2020. Hän pelasi Aalesundissa 27 Eliteserien-ottelua ja teki niissä kolme maalia. Hän edusti kaudet 2022–2024 alankomaalaista Groningenia, jossa hän pelasi ensimmäisellä kaudella pääsarja Eredivisiessä 33 ottelua ja toisella kaudella kakkostasolla Eerste divisiessä 34 ottelua. Jälkimmäisellä kaudella hän teki yhden maalin. Määttä palasi Norjaan Bodø/Glimtin joukkueeseen heinäkuussa 2024. Hän pelasi kauden 2024 jälkipuoliskolla 15 Eliteserien-ottelua ja voitti liigamestaruuden. Kaudella 2025 hän pelasi Eliteserienissä 24 ottelua ja teki niissä yhden maalin.

Määttä pelasi Bodø/Glimtin joukkueessa 15 Eurooppa-liigan ottelua kaudella 2024–2025 joukkueen yltäessä välieriin. Kaudella 2025–2026 hän pelasi kuusi ottelua Mestarien liigan alkulohkossa, josta Bodø/Glimt selviytyi jatkopeleihin.

Määttä pelasi Norjan alle 18-vuotiaiden maajoukkueessa kaksi ottelua ja alle 20-vuotiaiden maajoukkueessa yhden ottelun.

## Lähteet
Sulo Pesonen

**Sulo Pesonen** (8. helmikuuta 1908 – 6. huhtikuuta 1971) oli suomalainen jalkapalloilija.

## Urheilu-ura

Hyökkääjänä pelannut Sulo Pesonen edusti urallaan Helsingin Jyryä ja vuosina 1931-1933 Helsingin Palloseuraa (HPS). Siirtyminen HPS:ään tapahtui TUL:n erottaessa Jyryn jalkapalloilijat liitosta seuran pelattua Suomessa vieraillutta neuvostoliittolaisjalkapalloa joukkuetta vastaan vastoin siloisen TUL:n johdon päätöstä. Hän voitti HPS:ssa Suomen mestaruuden 1932. Kaikkiaan Pesonen pelasi kolmen kauden aikana 23 mestaruussarjan ottelua, joissa hän teki 17 maalia. Vuonna 1927 hän voitti  Jyryn riveissä.

## Saavutukset
*Suomen mestaruus: 1932
*TUL:n mestaruus: 1927

Sulo Pesonen oli pitkäaikainen Kustannusosakeyhtiö Otavan työntekijä.

## Lähteet
Darnell Wright

**Darnell Marquies Wright** (s. 10. elokuuta 2001 Huntington, Länsi-Virginia, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on hyökkäyksen linjamies. Wright edustaa NFL-joukkue Chicago Bearsia. Ennen NFL-uraansa hän edusti Tennesseen yliopiston joukkuetta. Bears varasi hänet ensimmäisellä kierroksella kymmenennellä varausvuorolla .

Toukokuussa 2023 Wright teki Bearsin kanssa tulokassopimuksen.

Wright on pelannut 49 NFL:n runkosarjan ottelua ja kaksi NFL:n pudotusoelien ottelua ilman tilastomerkintöjä. Hänet on valittu yhden kerran toiseen All-Pro-5ähdistöjoukkueeseen. 

## Huomautukset

## Lähteet
Spartan valtiomuoto

**Spartan valtiomuoto** (, myös ) voi viitata seuraaviin:

* Spartan kaupunkivaltion valtiomuoto eli poliittinen järjestelmä
* *[[Spartan valtiomuoto (Kritias)|Spartan valtiomuoto]]*, Kritiaan teos
* *[[Spartan valtiomuoto (Ksenofon)|Spartan valtiomuoto]]*, Ksenofonin teos
* *Spartan valtiomuoto*, Persaioksen teos
Türkmenbaşyn piirikunta

**Türkmenbaşyn piirikunta** () on hallintoalue Balkanin maakunnassa Turkmenistanissa. Sen keskus on Türkmenbaşyn taajama (entinen Jaňňa). Vuoden 2022 väestönlaskennan mukaan piirikunnassa oli 34&nbsp;119 asukasta.

Hallintoalueen nimenä oli vuoteen 1993 saakka Krasnowodskin piiri. Siihen kuuluvat Garabogazin kaupunki, Akdaşin, Belekin, Guwlymaýakin, Gyzylgaýan, Gyzylsuwin ja Türkmenbaşyn taajamat sekä Akguýyn, Çagylin ja Goýmatin kyläneuvostot (*geňeşlik*). Kyliä on yhteensä 20. Kaupunkiväestön osuus on 80,3 prosenttia. 1990-luvulle saakka suurimman väestöryhmän muodostivat kazakit, mutta sen jälkeen monet heistä ovat muuttaneet Kazakstaniin.

Piirin maatalous on erikoistunut lampaiden ja kamelien kasvatukseen. Garabogazissa on natriumsulfaattitehdas ja taajamissa rakennustarvike- ja elintarviketeollisuutta.

## Lähteet
Danil Alalikin

**Danil Alalikin** (s. 27. maaliskuuta 2001 Ufa, Venäjä) on venäläinen jääkiekkoilija, pelipaikaltaan keskuhyökkääjä tai laitahyökkääjä. Alalikin edustaa KHL:ssä pelaavaa kasvattajaseuraansa Salavat Julajev Ufaa. Hänellä on sopimus joukkueen kanssa kauden 2025–2026 loppuun saakka.

Alalikin on pelannut 240 KHL:n runkosarjan ottelua. Näissä otteluissa hän on 33 maalia ja 45 syöttöä eli yhteensä 78 tehopistettä. Alalikin on pelannut 39 KHL;n pudotuspelien ottelua. Näissä otteluissa hän on tehnyt kolme maalia ja neljä syöttöä eli yhteensä seitsemän tehopistettä. 

## Huomautukset

## Lähteet
Natera

**Natera, Inc.** on bioteknologia-alan yritys, joka erikoistuu soluttoman DNA:n (cfDNA) testaukseen syöpätautien (onkologia), naisten terveyden sekä elinten terveyden sovelluksissa.

Yritys perustettiin vuonna 2004 Matthew Rabinowitzin toimesta keskittyen geneettisen diagnostiikan kehittämiseen omien molekyyli- ja bioinformatiikkateknologioiden avulla. Yrityksen pääkonttori sijaitsee Austinissa, Texasissa.

Nateran keskeisiin tuotteisiin kuuluvat Panorama-testi, joka on ei-invasiivinen sikiön kromosomipoikkeavuuksien seulontatesti raskauden aikana, sekä Signatera-testi, jota käytetään molekyylisen jäännössairauden havaitsemiseen ja syövän uusiutumisen seurantaan. Yrityksen cfDNA-alusta on kliinisesti validoitu ja sitä tukee yli 300 vertaisarvioitua julkaisua.

## Lähteet
Siilinjärven kunnanvaltuusto

**Siilinjärven kunnanvaltuusto** on Pohjois-Savon maakunnassa sijaitsevan Siilinjärven kunnan ylin päättävä elin, jonka jäsenet eli valtuutetut valitaan kuntavaaleissa neljän vuoden välein. Kunnanvaltuustossa on 43 paikkaa, joista kaksikymmentä on keskustan hallussa valtuustokaudella 2025–2029. Toiseksi suurin puolue on yhdeksällä valtuustopaikalla SDP.

Kunnanvaltuuston puheenjohtajana nykyisellä valtuustokaudella toimii Päivi Hiltunen (sd.). Ensimmäinen varapuheenjohtaja on Merja Rautiainen (kesk.) ja toinen Henri Uljonen (ps.).

## Koostumus vaaleittain

## Valtuutetut
### Kausi 2025–2029
Vuoden 2025 kuntavaaleissa Siilinjärvellä oli 106 ehdokasta. Valitun valtuuston keski-ikä on 50,9 vuotta.

Siilinjärven kunnanvaltuustoon valittiin vaaleissa seuraavat jäsenet kaudelle 2025–2029:

## Lähteet
*
*
*
*
*
*
*

### Viitteet